RAPLAMAA PARIMAD ETTEVÕTTED JA ETTEVÕTJAD 2018. aasta tulemuste põhjal

**Valikuprotsess:**

* kandidaate saavad esitada kohalikud omavalitsused, ettevõtjad, asutused, üksikisikud;
* ettepanekud koos põhjendustega saata järgneva ankeedi (Google drive-s) **hiljemalt 07.aprillini 2019**;
* parimate väljakuulutamine toimub **30.mail 2019**;
* kandidaat peab omama majandustegevust Raplamaal ning on heade töötingimustega ettevõte;
* Arvestab oma tegevuses sotsiaalseid aspekte ja on positiivse mainega;
* Konkursile esitatud ettevõtja ei tohi olla pikaajaline maksuvõlgnik ja peab olema eraomandusse kuuluv äriühing või ettevõtja;
* ühe kandidaadi saab esitada mitmes kategoorias.

Kategooriad on:

**Väike ja Tubli 2018**

* Stabiilsete majandusnäitajatega väike-ettevõte
* Silmapaistva äriideega
* Stabiilse või kasvava töötajaskonnaga ettevõtja
* Ettevõtja on osalenud Raplamaa ettevõtjate arengut toetavates programmides (näiteks mentorklubis, alustava ettevõtja baaskoolitus jne);
* Ettevõtja on pidevas arengus ja edendab ettevõtjate vahelist koostööd nii Raplamaal kui Raplamaalt väljaspool;

**Tubli talu 2018**

* Tegeleb edukalt maaettevõtlusega
* Stabiilsete majandusnäitajatega
* Mitmekesistab ja populariseerib maaettevõtlust

**Uustulnuk 2018**

* Edukalt startinud või majandustegevuse käivitanud ettevõtja
* Uudse äriideega (soovitavalt)
* Maakonnas tegutsenud alla kahe aasta
* Ettevõtja täiendab jätkuvalt enda teadmisi ja on ühiskondlikult aktiivne, panustades elu edendamisse Raplamaal.

**Rahva Lemmik 2018**

* Võitja valib rahvas välja kõikide kategooriate TOP 3 kandidaatide hulgast peale komisjoni otsust!

**Vana kala 25**

* Rapla maakonnas tegutsenud vähemalt 25 aastat ning olnud selle aja jooksul arvestatav tööandja
* Antakse ettevõtjale, kes on juhtinud konkreetset ettevõtet edukalt vähemalt 25 aastat.
* Ettevõte on stabiilsete majandusnäitajatega

**Raplamaa Äritegu 2018**

Auhind omistatakse ettevõtjale, kelle tegevus on piirkonnale olulist mõju avaldanud.

* Oluline ettevõte piirkonnas
* Arenev ettevõte (investeeringud, uued sihtturud ja/või tootmisüksused)
* Heade töötingimustega ning investeerib töötajate arengusse
* Toetab tööväliseid ja/või tervise-edenduslikke tegevusi

Laekunud kandidaatide seast valib komisjon välja võitjad. Komisjonil on õigus teostada kandidaatide vastavuskontrolli ning võtta esitatud kandidaatidega või esitajaga kontakti täiendavate andmete hankimiseks. Komisjonil on õigus välja anda täiendavaid eripreemiaid või jätta kandidaatide ebapiisavuse või mittekvalifitseerumise korral mõnes kategoorias auhind välja andmata. **NB! Kui komisjoniliige on kandidaat või lähedalt seotud kandidaadiga, siis taandab ta end selle kategooria hindamisel;**